Euroopa Parlament võttis 24. novembril 2021 vastu Euroopa Liidu 2022. aasta üldeelarve. Eelarvepeatükis 08 02 „Euroopa Põllumajanduse Tagatisfond (EAGF)“ on kavandatud 40 365 miljonit eurot kulukohustuste assigneeringuid ja 40 389 miljonit eurot maksete assigneeringuid. Põhjus, miks nende assigneeringute summad on erinevad, seisneb liigendatud assigneeringute kasutamises teatavate komisjoni poolt otseselt rakendatavate meetmete puhul. Need on peamiselt seotud põllumajandustoodete müügiedenduse, poliitilise strateegia, kooskõlastus- ja auditimeetmetega.

·ning prognoosid eelarveaasta jooksul laekuva sihtotstarbelise tulu kohta.

Oma ettepanekus EAGFi 2022. aasta eelarveassigneeringute kohta võttis komisjon arvesse eeldatava sihtotstarbelise tulu kogusummat. Komisjon taotles, et 2022. aasta eelarvesse kantakse assigneeringud, mille summa arvutamiseks lahutatakse hinnanguline sihtotstarbeline tulu hinnanguliselt vaja minevast summast. Eelarvepädevad institutsioonid võtsid vastu EAGFi 2022. aasta eelarve, milles on arvesse võetud eeldatavasti laekuvat sihtotstarbelist tulu.

2022. aasta eelarve koostamise ajal hindas komisjon sihtotstarbelise tulu kogusummaks 551 miljonit eurot. Kuna ei eeldata ülekandmist 2021. aastast 2022. aastasse, siis prognoositi, et kogu summa kogutakse eelarveaasta jooksul. Assigneeringute taotlemisel põhitoetuskava jaoks (punkt 08 02 05 04) võttis komisjon arvesse kõnealust prognoositud tulu. Kõnealuse kava jaoks heakskiidetud assigneeringute ja sihtotstarbelise tulu summa on 14 811 miljonit eurot.

Käesoleva aruande lisas on esitatud 2022. aasta eelarve esialgne täitmine ja selle võrdlus eeldatava kuluprofiiliga.

3.Märkused EAGFi 2022. aasta eelarve esialgse täitmise kohta

Käesolevas aruandes esitatakse EAGFi 2022. aasta eelarve esialgne täitmine, mille üksikasjad on esitatud lisas.

Esialgsete kogukulude summa on 40 515,1 miljonit eurot ning hõlmab peamiselt koostöös liikmesriikidega toimuva eelarve täitmise raames kantud EAGFi kulusid, mida liikmesriigid on deklareerinud ajavahemikul 16. oktoobrist 2021 kuni 15. oktoobrini 2022, ning summasid, mida on korrigeeritud asjaomase eelarveaasta igakuiste hüvitiste vähendamiste tulemusel. Samuti sisaldab see otsese eelarve täitmise raames kuni 31. detsembrini 2022 tehtavaid EAGFi kulutusi, mis on hinnanguliselt ligikaudu 25,4 miljonit eurot.

Allpool on esitatud lühikommentaar teatavate eelarveartiklite ja -punktide kohta, mille puhul tegelikult kantud kulud ja vastavad 2022. aasta eelarve assigneeringud erinevad kõige rohkem.

3.1.Turumeetmed

ÜPP strateegiakavast välja jäävate turuga seotud kulude esialgne kasutus on 2 977,4 miljonit, mis on 316,8 miljonit (11,9 protsendipunkti) suurem kui assigneeringud. See on peamiselt tingitud erakorraliste toetusmeetmete eelarverea (08 02 03 11) täitmisest, mille puhul eelarvet ei olnud ette nähtud ja kriisireservist ümberpaigutamist ei kajastata varajase hoiatamise süsteemis. Võtmata arvesse erakorralisi toetusmeetmeid (08 02 03 11), on turgude eelarvet täidetud 6,6 protsendipunkti (–175,9 miljonit eurot) vähem kui eelarves ette nähtud.

POSEI ja Egeuse mere väikesaarte puhul on lõplik täitmine (v.a otsetoetused) (08 02 03 01) 7,7 miljoni euro võrra (–3,4 protsendipunkti) väiksem kui eelarves ette nähtud.

Punkti 08 02 03 02 „Põllumajandustoodete müügiedendus – Lihtsad programmid jagatud eelarve täitmise raames“ lõplik täitmine näitab alakasutamist 35,3 protsendipunkti (–31,4 miljonit eurot) ulatuses. Koolikavade (08 02 03 04) kogukulud olid aasta lõpus 14,9 miljoni võrra (–8,0 protsendipunkti) väiksemad kui eelarvega ette nähtud. Mõlema eelarvepunkti puhul tuleneb see COVIDi pandeemia jätkuvast mõjust nende kavade rakendamisele.

Oliiviõlikavade (08 02 03 05) puhul iseloomustab lõplikku kasutust 11,0 protsendipunkti suurune ülekasutamine (4,7 miljonit eurot).

Puu- ja köögivilja (08 02 03 06) puhul on lõplik täitmine 53,1 miljoni euro võrra (–5,7 protsendipunkti) väiksem kui eelarvega ettenähtud 931,0 miljonit eurot.

Veini (08 02 03 07) puhul on lõplik kasutamine 75,4 miljoni euro võrra (–7,4 protsendipunkti) väiksem kui eelarvega ettenähtud 1 026,0 miljonit eurot.

Mesinduse (08 02 03 08) puhul näitab lõplik täitmine 13,2 protsendipunkti (–7,8 miljoni euro) suurust alakasutamist.

Eelarves ei olnud algselt ette nähtud ühtegi summat riiklikele ja eraladustusmeetmetele (08 02 03 10) ega erakorralistele meetmetele (08 02 03 11). Võttes arvesse erinevaid turuhäireid põhjustavaid kriise, võeti vastu komisjoni delegeeritud määrus (EL) 2022/467 ja komisjoni rakendusmäärus (EL) 2022/470.

Liikmesriigid teatasid 17 miljoni euro suurustest sealihaturu ladustamismeetmetest eelarvepunktis 08 02 03 10. 2022. aasta eelarve raames kasutati 10,2 miljonit eurot.

Pärast komisjoni delegeeritud määruse (EL) 2022/467 vastuvõtmist eraldati erakorraliste meetmete eelarvepunktile kokku 500 miljonit eurot, sealhulgas 350 miljonit eurot kriisireservist ümber paigutatud assigneeringuid. Ülejäänud 142,2 miljonit eurot kogu täitmisest (492,2 miljonit eurot) kaeti sihtotstarbelisest tulust.

3.2.Otsetoetused